Αλίκη και Βύρωνας

Η Αλίκη και Βύρωνας (αγγλόγλωσση μορφή: Άλις και Μπομπ) είναι συνηθισμένα ψευδώνυμα / χαρακτήρες στην επιστήμη της κρυπτογραφίας και της φυσικής. Τα ονόματα αυτά χρησιμοποιούνται για ευκολία, σε παραδείγματα της μορφής "Το πρόσωπο Α θέλει να στείλει το μήνυμα στο πρόσωπο Β", και ιδιαίτερα σε πολύπλοκα συστήματα τα οποία περιλαμβάνουν πολλά βήματα. Η επιλογή των ονομάτων ακολουθεί την συνέχεια της αγγλικής αλφάβητου (πρώτο γράμμα το A: ο χαρακτήρας Άλις, δεύτερο γράμμα το B: ο χαρακτήρας Μπομπ). Η επανειλημμένη χρήση αυτών των ονομάτων βοηθάει στην καλύτερη κατανόηση των τεχνικών θεμάτων. Στην κρυπτογραφία και στην ασφάλεια υπολογιστών, υπάρχουν πολλά ονόματα τα οποία χρησιμοποιούνται για την παρουσίαση των διάφορων πρωτοκόλλων. Τα ονόματα χρησιμοποιούνται για ευκολία, αρκετές φορές είναι ενδεικτικά και χιουμοριστικά για το κάθε παράδειγμα. Σε πολλές από τις υλοποιήσεις των πρωτοκόλλων οι αναφορές στην Άλις και τον Μπομπ δεν αναφέρονται σε ανθρώπινες ενέργειες αλλά σε διεργασίες του πρωτοκόλλου (π.χ. ένα πρόγραμμα που τρέχει μια ενέργεια).

 Η παρακάτω λίστα είναι από το βιβλίο Applied Cryptography (απόδοση: εφαρμοσμένη κρυπτογραφία) του Μπρους Σνάιερ. Οι χαρακτήρες Αλίκη και Μπομπ είναι αρχετυπικοί χαρακτήρες στην κρυπτογραφία. Η Ιβ είναι επίσης διάσημος χαρακτήρας στα παραδείγματα. Άλις και Μπομπ: Γενικά στα παραδείγματα η Άλις θέλει να στείλει μήνυμα στον Μπομπ. Αυτά τα ονόματα χρησιμοποιήθηκαν από τον Ρον Ρίβεστ το 1978 στην δημοσίευση στο περιοδικό ACM παρουσιάζοντας το σύστημα κρυπτογραφίας RSA καθώς και στην δημοσίευση A Method for Obtaining Digital Signatures and Public-Key Cryptosystems δημοσιευμένο 4 Απριλίου, 1977. Ο Ρίβεστ αρνήθηκε την σχέση των ονομάτων με την ταινία του Πολ Μαζούρσκι Bob & Carol & Ted & Alice - 1969. Στην ελληνόγλωσση βιβλιογραφία συνήθως χρησιμοποιούνται τα Αλίκη και Βύρωνας. Κάρολ, Κάρλος ή Σαρλί: το τρίτο πρόσωπο στις επικοινωνίες. Τσανκ: επίσης το τρίτο πρόσωπο στις επικοινωνίες (συνήθως όμως με κακόβουλες διαθέσεις). Ντέιβ: τέταρτο πρόσωπο στην αλφαβητική σειρά. Ιβ: πρόσωπο-υποκλοπέας - για παθητική επίθεση. Ενώ μπορεί να ακούει τις συνομιλίες μεταξύ της Άλις και του Μπομπ, δεν μπορεί να τροποποιήσει μηνύματα. Ισαάκ: ένας παροχέας σύνδεσης διαδικτύου. Ιβάν: ένας εκδότης (στην εμπορική κρυπτογραφία). Τζάστιν: ένα νομικό πρόσωπο - από το σύστημα δικαιοσύνης. Μάλορι: ένα πρόσωπο που κάνει κακόβουλη επίθεση. Σε αντίθεση με την Ιβ η Μάλλορι όχι μόνο υποκλέπτει μηνύματα, μπορεί να τα τροποποιεί αλλά και να δημιουργήσει νέα πλαστά μηνύματα. Η προστασία ενός συστήματος ενάντια στην Μάλλορι είναι μεγαλύτερο. Τα πρόσωπα Μάρβιν και Μάλλετ επίσης χρησιμοποιούνται για αυτόν τον ρόλο. Ματίλντα: το πρόσωπο-έμπορος (στις ηλεκτρονικές συναλλαγές και στην εμπορική κρυπτογραφία). Όσκαρ: το πρόσωπο-ανταγωνιστής, συνήθως παρόμοιο με τον χαρακτήρα της Μάλλορι. Πατ ή Πέγκυ: το πρόσωπο που κάνει πιστοποιήσεις και ο Βίκτωρ που είναι το πρόσωπο-ελεγκτής. Πλοντ: το πρόσωπο που εφαρμόζει το νόμο. Στιβ: το πρόσωπο που καμουφλάρει μηνύματα (σε παραδείγματα στεγανογραφίας). Τρεντ: το πρόσωπο έμπιστος-ουδέτερος κριτής. Τρούντι: πρόσωπο που κάνει επιθέσεις, εναλλακτικό πρόσωπο της Μάλλορι. Ουόλτερ: το πρόσωπο δεσμοφύλακας (παιχνίδι με την αγγλική λέξη warden=δεσμοφύλακας). Το πρόσωπο αυτό διαφυλάσσει την Άλις και τον Μπομπ και ο ρόλος εξαρτάται από το πρωτόκολλο που παρουσιάζεται. Ζόι: το τελευταίο πρόσωπο που διαδραματίζει ένα ρόλο στο πρωτόκολλο κρυπτογραφίας (το γράμμα Z είναι το τελικό της αγγλικής αλφαβήτου).